ET
13.3.2023
Euroopa Liidu Teataja
C 94/29
Apellandi nõuded Apellant palub Euroopa Kohtul: — esimese võimalusena tühistada Üldkohtu (neljas koda laiendatud koosseisus) 9. novembri 2022. aasta otsus kohtuasjas T-667/19 selles osas, millega on jäetud rahuldamata Ferriere Nordi peamine nõue tühistada Euroopa Komisjoni 4. juuli 2019. aasta otsus C(2019) 4969 (final); — sellest tulenevalt tühistada komisjoni see otsus; — teise võimalusena tühistada Üldkohtu (neljas koda laiendatud koosseisus) 9. novembri 2022. aasta otsus kohtuasjas T-667/19 selles osas, millega on jäetud rahuldamata Ferriere Nordi teise võimalusena esitatud nõue tühistada Euroopa Komisjoni 4. juuli 2019. aasta otsus C(2019) 4969 (final) osaliselt ja seega vähendada määratud trahvi; — sellest tulenevalt tühistada komisjoni see otsus osaliselt ja seega otsustada vähendada määratud trahvi; — igal juhul mõista mõlemas kohtuastmes kantud kohtukulud välja Euroopa Komisjonilt.
Väited ja peamised argumendid (A) Apellatsioonkaebuse väited, mille eesmärk on tühistada Üldkohtu otsus täielikult selles osas, millega on tagasi lükatud Ferriere Nordi väited, millega ta taotleb komisjoni 4. juuli 2019. aasta otsuse täielikku tühistamist I
Kaitseõiguste ja asjas kohaldamisele kuuluvate õigusnormide rikkumine (ELTL artikkel 266; Euroopa Liidu põhiõiguste harta artiklid 47 ja 48; Euroopa inimõiguste konventsiooni artikkel 6; määruse nr 1/2003 (1) artiklid 14 ja 27; määruse nr 773/2004 (2) artiklid 11, 12, 13 ja 14) seoses 23. aprilli 2018. aasta ärakuulamise ja konsultatiivkomitee arvamusega – Süütuse presumptsiooni põhimõtte rikkumine – Teatud osa tõendite läbi vaatamata jätmine ja igal juhul nende kohta põhjenduste esitamata jätmine – Faktiliste asjaolude ja tõendite teatavate osade ilmselge moonutamine, mis nähtub toimiku materjalidest – Põhjenduste puudumine – Meelevaldsed hinnangud.
II Menetluse mõistliku kestuse põhimõtte rikkumine – Kaitseõiguste rikkumine (harta artiklid 41 ja 47; Euroopa inimõiguste konventsiooni artikkel 6) – Faktiliste asjaolude ja tõendite teatavate osade ilmselge moonutamine, mis nähtub toimiku materjalidest – Põhjenduste puudumine.
III Puudulikud või ekslikud põhjendused seoses menetluse taasavamise ja sanktsiooni määramise otsuse vastu­ võtmisega (määruse nr 1/2003 artiklid 7 ja 23) – Võimu kuritarvitamine – Proportsionaalsuse põhimõtte rikkumine – Harta artiklite 41 ja 47 ning Euroopa inimõiguste konventsiooni artikli 6 rikkumine – Põhjenduste puudumine – Lubamatu põhjenduste lisamine – Faktiliste asjaolude ja tõendite hindamata jätmine – Tõendamiskoormise ümberpööramine.
IV Ne bis in idem-põhimõtte rikkumine (harta artikkel 50).
V ELTL artiklil 277 põhinev väide, et määruse nr 1/2003 artikkel 25 on õigusvastane (harta artiklid 41 ja 47; Euroopa inimõiguste konventsiooni artikkel 6; ELL artikkel 5) – Rikkumise tuvastamise ja karistuse määramise õiguse lõppemine (määruse nr 1/2003 artiklid 7 ja 23).
(B) Apellatsioonkaebuse väited, mille eesmärk on tühistada osaliselt Üldkohtu otsus selles osas, millega on tagasi lükatud Ferriere Nordi väited, millega ta taotleb komisjoni 4. juuli 2019. aasta otsuse osalist tühistamist ja seega trahvi vähendamist.
VI
Korduva rikkumise tõttu trahvi suurendamise õigusvastasus, kuna sellega on rikutud kaitseõigusi (harta artiklid 41, 47 ja 48; Euroopa inimõiguste konventsiooni artikkel 6; määruse nr 1/2003 artikkel 27; määruse nr 773/2004 artikkel 11) – Tõendite läbi vaatamata jätmine ja igal juhul nende kohta põhjenduste esitamata jätmine – Faktiliste asjaolude ja tõendite teatavate osade ilmselge moonutamine, mis nähtub toimiku materjalidest – Põhjenduste puudumine.